pythainlp/thai-wiki-dataset-v4 huggingface dataset:
กีฬาเรือใบในโอลิมปิกฤดูร้อน 2020 – รอบคัดเลือก

การแข่งขันกีฬาเรือใบในโอลิมปิกฤดูร้อน 2020 รอบคัดเลือก เป็นการแข่งขันเรือใบเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น ซึ่งเลื่อนการแข่งขันไปในปี ค.ศ. 2021 เนื่องจากการการระบาดของโคโรนาไวรัส โดยมีโค้วต้าทั้งหมด 350 คน คัดเลือกจากผลการแข่งขันที่กำหนดโดยสหพันธ์เรือใบโลก ประเทศญี่ปุ่นเจ้าภาพได้รับการการันตีแต่ละรายการ 1 โควต้าครบทั้ง 10 รายการ
ปฏิทินการแข่งขัน.
จำนวนโควต้า.
Below are the number of boats. 470, 49er, 49erFX, and Nacra 17 classes have crew of 2 people per boat.
กีฬายิงปืนในโอลิมปิกฤดูร้อน 2020 – รอบคัดเลือก

การแข่งขันกีฬายิงปืนในโอลิมปิกฤดูร้อน 2020 รอบคัดเลือก เป็นการแข่งขันยิงปืนเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2020 ณ กรุงโตเกียว ประเทศญี่ปุ่น ซึ่งเลื่อนการแข่งขันไปในปี ค.ศ. 2021 เนื่องจากการการระบาดของโคโรนาไวรัส โดยมีโค้วต้าทั้งหมด 300 คน ขึ้นอยู่กับผลการแข่งขันที่จัดขึ้นโดย ISSF ตั้งแต่วันที่ 1 กันยายน ค.ศ. 2018 ถึงวันที่ 31 พฤษภาคม ค.ศ.2020 ประเทศญี่ปุ่นเจ้าภาพได้รับการันตีโควต้ารายการละ 1 โควต้า ทั้งหมด 12 รายการ
มานุษยวิทยาศาสนา

มานุษยวิทยาศาสนา  เป็นการศึกษาศาสนาในแง่ของความสัมพันธ์ระหว่างศาสนากับหน่วยทางสังคมอื่น และการเปรียบเทียบความเชื่อทางศาสนาและพิธีกรรมและการปฏิบัติในศาสนาต่าง ๆ ในวัฒนธรรมต่าง ๆ กัน
ประวัติศาสตร์.
ในต้นศตวรรษที่ 12 อะบู เรฮัน อัลบิรูนี (Abū Rayhān Bīrūnī; 973–1048) ได้เขียนงานศึกษาเชิงเปรียบเทียบอย่างละเอียดเรื่องมานุษยวิทยาของศาสนาและวัฒนธรรมทั่วบริเวณแอ่งเมดิเตอร์เรเนียน (ซึ่งรวมถึง "ตะวันออกกลาง") และอนุทวีปอินเดีย ที่ซึ่งเขาได้เขียนถึงผู้คน ธรรมเนียม และศาสนาของอนุทวีปอินเดีย
ในศตวรรษที่ 19 มานุษยวิทยาวัฒนธรรมเต็มไปด้วยเรื่องของวิวัฒนาการทางวัฒนธรรม (cultural evolution) นักมานุษยวิทยาส่วนใหญ่อนุมานความแตกต่างระหว่างศาสนา "ดึกดำบรรพ์" (primitive) กับ "สมัยใหม่" (modern) ง่าย ๆ และพยายามจะอธิบายว่าทำไมศาสนาจึงวิวัฒนาการจากดึกดำบรรพ์ไปเป็นสมัยใหม่ ในศตวรรษที่ 20 นักมานุษยวิทยาส่วนใหญ่ได้ปฏิเสธความพยายามนี้ ในปัจจุบัน มานุษยวิทยาศาสนาสะท้อนให้เห็นอิทธิพลหรือการมีส่วนร่วมกับนักทฤษฎีอย่างคาร์ล มาร์กซ์ (1818–1883), ซิกมุนด์ ฟรอยด์ (1856–1939), เอมีล ดูร์กายม์ (1858–1917) และมัคส์ เวเบอร์ (1864–1920) นักมานุษยวิทยาศาสนามีความสนใจอย่างมากเกี่ยวกับว่าเหตุใดความเชื่อทางศาสนาและการปฏิบัติในทางศาสนาอาจสะท้อนให้เห็นถึงแรงผลักดันทางการเมืองหรือทางเศรษฐกิจ หรือแม้แต่หน้าที่ทางสังคมของศาสนาและประเพณี#เปลี่ยนทาง 
ในปี 1912 เอมีล ดูร์กายม์ โดยปรับปรุงจากงานของ Ludwig Feuerbach ได้ระบุว่าศาสนาเป็น "ภาพฉายของค่านิยมทางสังคม" ("a projection of the social values of society"), "หนทางในการสร้างวาทะเที่ยวกับสังคมผ่านทางสัญลักษณ์" ("a means of making symbolic statements about society"), "ภาษาเชิงสัญลักษณณ์ที่สร้างวาทะเกียวกับลำดับทางสังคม" ("a symbolic language that makes statements about the social order"); โดยสรุปคือ "(ศาสนา) เป็นการที่สังคมบูชาตนเอง" ("religion is society worshiping itself")
การนิยาม "ศาสนา".
หนึ่งในปัญหาหลักของมานุษยวิทยาศาสนาคือการให้คำนิยามของ "ศาสนา" เอง Clifford Geertz ได้ระบุว่าศาสนาคือ
<templatestyles src="แม่แบบ:คำพูด/style.css" />(1) ระบบของสัญลักษณ์ซึ่งกระทำเพื่อ (2) ตั้งอารมณ์และแรงชักจูงอันทรงพลัง แผ่ซ่านไปทั่ว และคงอยู่ยาวนานในตัวมนุษย์ผ่านการ (3) สร้างแนวคิดของการจัดลำดับทั่วไปของการดำรงอยู่ และ (4) ซ่อนแนวคิดนี้ภายใต้ภาพของแสงเรืองรองของข้อเท็จจริงที่ซึ่ง (5) อารมณ์แลรแรงจูงใจช่างดูสมจริงอย่างไม่เคยมีมาก่อน"
ในปัจจุบัน นักมานุษยวิทยาได้พิจารณาขอบเขตหลายประการในการนิยามศาสนา เช่น เป็นความเชื่อในสิ่งเหนือธรรมชาติหรือการพึ่งพาพิธีกรรม อย่างไรก็ตามบางส่วนเชื่อว่าขอบเขตเหล่านี้เป็นสากล
Anthony F. C. Wallace ได้เสนอหมวดหมู่ของศาสนาสี่ประการ ในแต่ละหมวดหมู่ ซึ่งย่อยลงไปเรื่อย ๆ อย่างไรก็ตามไม่ได้หมายควาามว่าทุกศาสนาบนโลกจะสามารถเข้าไปจัดหมวดหมู่ตามที่วอลเลซเสนอได้ทั้งหมด
ความเชื่อและการปฏิบัติทางศาสนาเฉพาะบางส่วน.
<templatestyles src="Div col/styles.css"/>
ฝั่ม เหญิต เหวื่อง

ฝั่ม เหญิต เหวื่อง (เกิดเมื่อวันที่ 5 สิงหาคม ค.ศ. 1968) เป็นนักธุรกิจและนักพัฒนาอสังหาริมทรัพย์ชาวเวียดนาม
ประวัติ.
เหวื่องเกิดเมื่อวันที่ 5 สิงหาคม ค.ศ. 1968 ที่เมืองไฮฟองในช่วงสงครามเวียดนาม บิดาเป็นทหารอากาศในกองทัพประชาชนเวียดนาม มารดาเป็นแม่ค้าในร้านน้ำชา ฐานะจึงค่อนข้างขัดสน เหวื่องเติบใหญ่ในฮานอยและจบการศึกษาจากโรงเรียนมัธยมปลายกีมเลียน ในปี ค.ศ. 1985 สองปีถัดจากนั้นได้เข้าศึกษาในมหาวิทยาลัยเหมืองแร่และธรณีวิทยาแห่งฮานอย จากนั้นสามารถสอบชิงทุนไปศึกษาต่อที่คณะเศรษฐศาสตร์ สถาบันสำรวจธรณีวิทยาแห่งมอสโก ในสหภาพโซเวียตได้ด้วยความสามารถทางคณิตศาสตร์ที่เป็นเลิศ เหวื่องจบการศึกษาในปี ค.ศ. 1992 หลังการล่มสลายของสหภาพโซเวียต และได้แต่งงานกับฝั่ม ทู เฮือง ภรรยาผู้พบรักกันตั้งแต่สมัยเรียนระดับมัธยม ก่อนจะย้ายไปอยู่ด้วยกันที่คาร์กิว ประเทศยูเครน
เส้นทางผู้ประกอบการ.
เหวื่องเปิดร้านอาหารเวียดนามเล็ก ๆ ในยูเครนด้วยเงินยืมจากเพื่อนและครอบครัว จากนั้นหันมาผลิตบะหมี่กึ่งสำเร็จรูป ได้ตั้งโรงงานผลิต "Technocom" จนกลายเป็นผลิตภัณฑ์อาหารแปรรูปแห้งรายใหญ่ของยูเครน ซึ่งต่อมาเขาได้ขายให้กับบริษัทเนสท์เล่ด้วยมูลค่าสูงถึง 150 ล้านดอลลาร์สหรัฐในปี ค.ศ. 2009
เมื่อเหวื่องเดินทางกลับเวียดนาม เขาได้เดินหน้าทำธุรกิจพัฒนาอสังหาริมทรัพย์ เริ่มจากโครงการวินเพิร์ลญาจาง (เปิดบริการ ค.ศ. 2003) และวินคอมซิตีทาวเวอร์ใจกลางกรุงฮานอย (เปิดบริการ ค.ศ. 2004) เหวื่องควบรวมกิจการของวินเพิร์ลและวินคอมเข้าเป็นบริษัทเดียวกันในชื่อ "วินกรุป" และเข้าจดทะเบียนในตลาดหลักทรัพย์ในปี ค.ศ. 2007 มีสำนักงานใหญ่ตั้งอยู่ริมแม่น้ำ ทางตะวันออกของฮานอย
ในปี ค.ศ. 2015 เหวื่องกลายเป็นบุคคลที่ร่ำรวยที่สุดในเวียดนามด้วยมูลค่าทรัพย์สินราว 1.1 พันล้านดอลลาร์สหรัฐ ความมั่งคั่งยังเติบโตเรื่อยๆจากกิจการที่ขยายใหญ่จนมีทรัพย์สินสุทธิกว่า 7.8 พันล้านดอลลาร์สหรัฐในเดือนตุลาคม ค.ศ. 2019
หวัง เจี้ยนหลิน

หวัง เจี้ยนหลิน  เกิดเมื่อวันที่ 24 ตุลาคม ค.ศ. 1954 เป็นนักธุรกิจ นักการเมือง และนักการกุศลชาวจีน เป็นผู้ก่อตั้งบริษัทต้าเหลียนวั่นต๋า ผู้พัฒนาอสังหาริมทรัพย์รายใหญ่ที่สุดของจีน และเจ้าของอาณาจักรโรงภาพยนตร์ นอกจากนี้ยังถือหุ้นในสโมสรฟุตบอลอัตเลติโกเดมาดริดอีกร้อยละ 15 ของหุ้นทั้งหมด
หวังเป็นที่ปรึกษาให้กับมณฑลยูนนานและทางการเมืองกุ้ยหยางอยู่เสมอ ได้รับตำแหน่งพลเมืองกิตติมศักดิ์แห่งเมืองฉางชุนและ"ผู้สนับสนุนที่ยอดเยี่ยม"เมืองเมืองต้าเหลียนจากการพัฒนาโครงการต่างๆภายในเมือง
ในเดือนพฤศจิกายน ค.ศ. 2019 หวังได้รับการจัดอันดับจากนิตยสารฟอบส์ให้เป็นบุคคลที่ร่ำรวยเป็นอันดับต้นๆของจีน ด้วยมูลค่าทรัพย์สินสุทธิ 12.5 พันล้านดอลลาร์สหรัฐ
หยาง ฮุ่ยหยัน

หยาง ฮุ่ยหยัน  เกิดเมื่อ ค.ศ. 1981 เป็นนักธุรกิจชาวจีน เป็นนักพัฒนาอสังหาริมทรัพย์และผู้ถือหุ้นใหญ่ของคันทรีการ์เดนโฮลดิงส์ บริษัทยักษ์ใหญ่ในวงการอสังหาริมทรัพย์ของจีน
หยาง กั๊วะเฉียง ประธานบริษัทผู้เป็นบิดาเริ่มตั้งบริษัทคันทรีการ์เดนในปี ค.ศ. 1997 จากนั้นได้ตัดสินใจโอนหุ้น 70 เปอร์เซ็นต์ให้กับบุตรสาวเมื่อ ค.ศ. 2007 และนำเปิดขายสู่สาธารณชนครั้งแรก (IPO) ในปีนั้น มีมูลค่าสูงถึง 1.6 พันล้านดอลลาร์สหรัฐ ทำให้เธอกลายเป็นสตรีที่ร่ำรวยที่สุดในเอเชีย
ในเดือนมิถุนายน ค.ศ. 2019 หยางมีมูลค่าทรัพย์สินสุทธิ 21.2 พันล้านดอลลาร์สหรัฐจากการเปิดเผยของนิตยสารฟอบส์
หยางจบการศึกษาระดับปริญญาตรีจากมหาวิทยาลัยโอไฮโอสเตตเมื่อ ค.ศ. 2003
เหอ เสี่ยงเจี้ยน

เหอ เสี่ยงเจี้ยน  เกิดเมื่อวันที่ 5 ตุลาคม ค.ศ. 1942 เป็นนักธุรกิจชาวจีน ผู้ก่อตั้งบริษัท"เหม่ยตี้" หรือชื่อทางการค้าในภาษาอังกฤษคือ Midea ผู้ผลิตเครื่องใช้ไฟฟ้าในครัวเรือนรายใหญ่ของจีน เหอมีมูลค่าทรัพย์สินสุทธิ 9.3 พันล้านดอลลาร์สหรัฐในเดือนมกราคม ค.ศ. 2015 จึงได้รับการจัดอันดับจากนิตยสารฟอบส์ให้เป็นบุคคลที่ร่ำรวยที่สุดอันดับที่ 9 ของจีนในปีนั้น
ด้านชีวิตส่วนตัว เหอแต่งงานแล้วและมีบุตรด้วยกัน 3 คน อาศัยอยู่ในเมืองฝอซาน มณฑลกวางตุ้ง
จาง อีหมิง

จาง อีหมิง  เกิดเมื่อเดือนเมษายน ค.ศ. 1983 เป็นผู้ประกอบการธุรกิจบนอินเทอร์เน็ตชาวจีน ก่อตั้งบริษัทไบท์แดนซ์ (ByteDance) ในปี ค.ศ. 2012 อันเป็นบริษัทพัฒนาแพลตฟอร์มติ๊กต๊อก (TikTok) สำหรับแชร์วิดีโอออนไลน์ที่ได้รับความนิยมในหมู่ชาวจีนและชาวไทย และยังพัฒนาแพลตฟอร์มรวมข่าว TouTiao อีกด้วย ทั้งสองบริการนี้มีผู้ใช้รวมกันมากถึง 1 พันล้านคนในปี ค.ศ. 2019 นับเป็น startup ที่เติบโตและมีมูลค่าสูงที่สุดแห่งหนึ่งของโลก ส่งผลให้จางเป็นบุคคลที่ร่ำรวยที่สุดเป็นอันดับ 9 ของจีนด้วยมูลค่าทรัพย์สินสุทธิ 16.2 พันล้านดอลลาร์สหรัฐ
ติง เหล่ย์

ติง เหล่ย์  หรือ วิลเลียม ติง (อักษรโรมัน: William Ding) เกิดเมื่อวันที่ 1 ตุลาคม ค.ศ. 1971 เป็นนักธุรกิจชาวจีน ผู้ก่อตั้งและประธานเจ้าหน้าที่บริหารของ NetEase (163.com) ผู้ให้บริการข้อมูล ชมชนออนไลน์ ช่องทางสื่อสาร และพาณิชย์ออนไลน์ ปัจจุบันเน้นการพัฒนาเกมออนไลน์ เกมบนโทรศัพท์มือถือ บริการโฆษณา บริการอีเมล และช่องทางอีคอมเมิร์ซ
ติงก่อตั้งบริษัทขึ้นในปี ค.ศ. 1997 เป็นผู้ผลักดันการพัฒนาเครือข่ายอินเทอร์เน็ตในจีน ล่าสุดติงได้ขยายการลงทุนไปสู่ธุรกิจอสังหาริมทรัพย์ ติงมีมูลค่าทรัพย์สินสุทธิราว 15.3 พันล้านดอลลาร์สหรัฐ จึงได้รับการจัดอันดับโดยนิตยสารฟอบส์ว่าเป็นบุคคลที่รวยเป็นอันดับต้น ๆ ของจีน ในปี ค.ศ. 2019
หลี่ ชูฝู

หลี่ ชูฝู  เกิดเมื่อวันที่ 25 มิถุนายน ค.ศ. 1963 เป็นนักธุรกิจชาวจีน ประธานบริษัทเจ้อเจียง จี๋ลี่ โฮลดิ้งและวอลโว่คาร์ ผู้ผลิตรถยนต์รายใหญ่ของจีนและของโลก
ประวัติ.
หลี่เกิดที่เมืองไถโจว มณฑลเจ้อเจียง ประเทศจีนในปี ค.ศ. 1963 จบการศึกษาระดับปริญญาโทจากมหาวิทยาลัยยานซาน
หลี่ก่อตั้งและเป็นประธานของจี๋ลี่ ออโตโมบิลเมื่อปี ค.ศ. 1986 จนเติบโตกลายเป็นบริษัทผู้ผลิตรถยนต์เอกชนรายใหญ่อันดับ 2 ของจีน
เมื่อวันที่ 28 มีนาคม ค.ศ. 2010 จี๋ลี่ได้เข้าซื้อกิจการของวอลโว่คาร์จากบริษัทฟอร์ดมอเตอร์เป็นมูลค่า 1.8 พันล้านดอลลาร์สหรัฐ นับเป็นการซื้อกิจการรถยนต์ต่างชาติที่ใหญ่ที่สุดของบริษัทจีน
นิตยสารฟอบส์เปิดเผยว่า หลี่มีมูลค่าทรัพย์สินสุทธิ 14.3 พันล้านดอลลาร์สหรัฐในเดือนกุมภาพันธ์ ค.ศ. 2019 เป็นบุคคลที่ร่ำรวยที่สุดคนหนึ่งของจีน ปัจจุบันหลี่อาศัยอยู่ที่เมืองหางโจว เมืองหลวงของมณฑลเจ้อเจียง
หฺวัง เจิง

หฺวัง เจิง  หรือ โคลิน หฺวัง  เป็นนักธุรกิจชาวจีนผู้ก่อตั้งเว็บไซต์พินตัวตัว (Pinduoduo) แพลตฟอร์มอีคอมเมิร์ซที่ประสบความสำเร็จ จนทำให้หฺวังติดอันดับมหาเศรษฐีพันล้านของจีน
หลังจากจบการศึกษาระดับปริญญาตรีจากมหาวิทยาลัยเจ้อเจียง หฺวังศึกษาต่อระดับปริญญาโทและจบการศึกษาจากมหาวิทยาลัยวิสคอนซิน แมดิสัน หลังจากนั้นได้เข้าทำงานกับกูเกิลในตำแหน่งวิศวกรเมื่อ ค.ศ. 2004
ในปี ค.ศ. 2015 หฺวังได้ตั้งบริษัทพินตัวตัวขึ้นที่เซี่ยงไฮ้ ธุรกิจเติบโตและเข้าจดทะเบียนในตลาดหลักทรัพย์แนสแด็กเมื่อปี ค.ศ. 2018 ในชื่อหลักทรัพย์ PDD เปิดขายหุ้นต่อสาธารณชนครั้งแรก (IPO) ด้วยมูลค่ารวมมากถึง 1.6 พันล้านดอลลาร์สหรัฐ หฺวังมีหุ้นอยู่ในบริษัท 47 เปอร์เซ็นต์จึงมีมูลค่าทรัพย์สินสุทธิ 14 พันล้านดอลลาร์สหรัฐ ได้รับการจัดอันดับให้เป็นบุคคลที่ร่ำรวยที่สุดอันดับ 13 ของจีนในปี ค.ศ. 2018
มัสยิดบ้านอู่

มัสยิดบ้านอู่ เป็นมัสยิดเก่าแก่ที่ตั้งอยู่ในย่านถนนเจริญกรุง เขตบางรัก กรุงเทพมหานคร มัสยิดบ้านอู่เป็นมัสยิดแห่งแรกในประเทศไทยที่ได้จดทะเบียนตามพระราชบัญญัติมัสยิดอิสลาม โดยจดทะเบียนเมื่อวันที่ 29 กรกฎาคม 2491 มัสยิดบ้านอู่ไม่ได้มีประวัติการก่อตั้งที่แน่นอน ตามคำบอกเล่าเชื่อว่าเริ่มมีชุมชนมุสลิมขึ้นในบริเวณมัสยิดบ้านอู่ตั้งแต่ในรัชสมัยของพระบาทสมเด็จพระจุลจอมเกล้าเจ้าอยู่หัว ได้มีมุสลิมจากจังหวัดปัตตานีจำนวนหนึ่งอพยพเข้ามาอยู่ในกรุงเทพมหานคร ซึ่งชุมชนมัสยิดบ้านอู่ก็เริ่มเกิดขึ้นในสมัยนั้นเช่นกัน โดยผู้คนเดิมเรียกว่า “สุเหร่าแขก” ตามข้อความที่ปรากฏในโฉนดที่ดิน ซึ่งพระบาทสมเด็จพระมงกุฎเกล้าเจ้าอยู่หัวพระราชทานให้เป็นที่ตั้งของมัสยิดและกุโบร์ (สุสานมุสลิม) ในปี ร.ศ. 130 (พ.ศ. 2455) คนในชุมชนส่วนใหญ่เป็นคนมุสลิมเชื้อสายชวา ซึ่งเป็นผู้เชี่ยวชาญการเดินเรือ จึงเป็นที่มาของชื่อ "บ้านอู่" ซึ่งคำว่าอู่ในที่นี้หมายถึงอู่ต่อเรือ ชุมชนมัสยิดบ้านอู่ได้ลดขนาดลงตามการพัฒนาที่ดินบริเวณโดยรอบเป็นโรงแรมและห้างสรรพสินค้า จนในปัจจุบันเหลือเพียงอาคารของมัสยิดและบ้านเก่าหลังสุดท้ายของชุมชน ซึ่งเป็นบ้านไม้ทรงปั้นหยาตั้งอยู่ตรงข้ามทางเข้าของมัสยิด บ้านหลงนี้เคยเป็นที่พักของอาจารย์รังสฤษดิ์ เชาวน์ศิริ อดีตอิหม่ามประจำมัสยิด, อดีตอธิบดีกรมการศาสนา อดีตอธิบดีกรมศิลปากร และอดีตปลัดกระทรวงศึกษาธิการ ปัจจุบันศพของท่านฝังอยู่ในกุโบร์ของมัสยิดบ้านอู่
เป็นไปได้ว่ามัสยิดแห่งนี้เป็นแห่งเดียวในไทยที่มีอักษรวิจิตรอิสลามเขียนชื่อสาวกทั้งสิบ อะชะเราะฮ์ อัลมุบัชชิรีน (Asharah al-Mubashireen) ที่ท่านนบีมุฮัมหมัดรับรองว่าจะได้ขึ้นสวรรค์ อยู่ตามผนังเหนือช่องหน้าต่าง นอกจากนี้ยังมีกลองหนังสัตว์เก่าแก่ที่ใช้ตีเรียกชุมนุม บอกเวลาละหมาด และแจ้งข่าวเมื่อมีผู้เสียชีวิตในชุมชน อันเป็นเอกลักษณ์ของชุมชนของมุสลิมในภูมิภาคเอเชียตะวันออกเฉียงใต้
ที34 แคลลีโอพี

เครื่องยิงจรวด ที34 (แคลลีโอพี) เป็นรถถังที่ถูกติดตั้งด้วยเครื่องยิงจรวดหลายลำกล้องที่ถูกใช้งานโดยกองทัพบกสหรัฐในช่วงสงครามโลกครั้งที่สอง เครื่องยิงจรวดนั้นถูกวางไว้ส่วนด้านบนของรถถังเอ็ม4 เชอร์แมน ด้วยโครงสร้างที่มีความโดดเด่นที่ถูกยึดติดกับด้านข้างของป้อมปืน และระดมยิงด้วยจรวดเอ็ม8 ที่มีขนาด 4.5 นิ้ว(114 มม.) จากท่อลำกล้อง 60 กระบอก มันถูกพัฒนาขึ้นในปีค.ศ. 1943 มีจำนวนที่เล็กน้อยที่ถูกผลิตขึ้นและถูกใช้งานโดยหน่วยยานเกราะสหรัฐหลายหน่วยในปี ค.ศ. 1944-45 มันได้ถูกตั้งชื่อมาจากเครื่องดนตรีชนิดหนึ่งที่เรียกว่า "แคลลีโอพี" ยังเป็นที่รู้จักกันคือ ออร์แกนไอน้ำ(steam organ) ซึ่งมีท่อสั้นยาวที่เรียงต่อขนานกัน และมีอยู่จริงในประวัติศาตร์คือเรือพลังไอน้ำที่แล่นบนแม่น้ำมิสซิสซิปปีในสหรัฐ หรือเป็นที่รู้จักกันโดยทั่วไปและเกี่ยวข้องกับ"ดนตรีละครสัตว์" อันเก่าแก่
เทศบาลเมืองบางคูวัด

เทศบาลเมืองบางคูวัด เป็นเทศบาลเมืองในอำเภอเมืองปทุมธานี จังหวัดปทุมธานี มีพื้นที่ติดกับแม่น้ำเจ้าพระยาบริเวณรอยต่อกับอำเภอปากเกร็ด จังหวัดนนทบุรี เดิมเป็นสภาตำบล ได้รับการยกฐานะตามพระราชบัญญัติสภาตำบลและองค์การบริหารส่วนตำบล พ.ศ. 2537 โดยประกาศจัดตั้งเป็นองค์การบริหารส่วนตำบลเมื่อวันที่ 2 มีนาคม พ.ศ. 2538 เทศบาลเมืองบางคูวัดห่างจากที่ว่าการอำเภอเมืองปทุมธานี 9 กิโลเมตร
หมู่บ้าน.
เทศบาลเมืองบางคูวัดครอบคลุมพื้นที่ทั้งตำบลบางคูวัดซึ่งแบ่งการปกครองออกเป็น 12 หมู่บ้าน ดังนี้
<templatestyles src="Div col/styles.css"/>
ฟริตส์ โกลด์ชเมดิง

ฟริตส์ โกลด์ชเมดิง  เกิดเมื่อวันที่ 2 สิงหาคม ค.ศ. 1933 เป็นนักธุรกิจชาวดัตช์ผู้ก่อตั้งรันด์สตัดโฮลดิง บริษัทข้ามชาติด้านการสรรหาบุคลากร
ประวัติและเส้นทางอาชีพ.
โกลด์ชเมดิง เกิดเมื่อวันที่ 2 สิงหาคม ค.ศ. 1933 และสำเร็จการศึกษาระดับปริญญาเอกจากมหาวิทยาลัยเสรีอัมสเตอร์ดัม
โกลด์ชเมดิงก่อตั้งบริษัทเอาท์เซนด์บูโรอัมสเติลเฟน (Uitzendbureau Amstelveen) เมื่อปี ค.ศ. 1960 ก่อนจะเปลี่ยนชื่อเป็นรันด์สตัดเมื่อ ค.ศ. 1964 โกลด์ชเมดิงนำบริษัทเข้าจะทะเบียนในตลาดหลักทรัพย์เมื่อ ค.ศ. 1990 และในปี ค.ศ. 2008 ได้รวมกับกลุ่มเฟดิออร์ ก่อตั้งเป็นรันด์สตัดโฮลดิง
นิตยสารฟอบส์เปิดเผยว่า โกลด์ชเมดิงถือหุ้นร้อยละ 35 ทำให้มีมูลค่าทรัพย์สินสุทธิ 4.2 พันล้านดอลลาร์สหรัฐในเดือนตุลาคม ค.ศ. 2019 จึงเป็นบุคคลที่ร่ำรวยที่สุดอันดับสองของประเทศเนเธอร์แลนด์
ชีวิตส่วนตัว.
โกลด์ชเมดิงแต่งงานแล้วและมีบุตร 3 คน อาศัยอยู่ที่อัมสเตอร์ดัม เนเธอร์แลนด์
ฮันส์ เม็ลเชิร์ส

ฮันส์ ดาเนียล เม็ลเชิร์ส  เกิดเมื่อวันที่ 18 พฤษภาคม ค.ศ. 1938 ที่อาเพลโดร์น ประเทศเนเธอร์แลนด์ เป็นนักธุรกิจชาวดัตช์ ผู้ก่อตั้ง เมลเชมีโฮลลันด์ (Melchemie Holland BV) และถือหุ้นร้อยละ 15 ในบริษัท HAL Investments
นิตยสารฟอบส์เปิดเผยว่า เม็ลเชิร์สมีทรัพย์สินสุทธิ 2.5 พันล้านดอลลาร์สหรัฐ ติดอันดับ 916 มหาเศรษฐีพันล้านของโลกในปี ค.ศ. 2019
เม็ลเชิร์สเป็นผู้ให้การสนับสนุนหลักของสมาพันธ์บริดจ์ของเนเธอร์แลนด์ โดยได้เริ่มส่งทีมเข้าแข่งขันในรายการบริดจ์อาชีพเมื่อปี ค.ศ. 2008 และเป็นผู้ให้งบประมาณสนับสนุนการจัดการแข่งขันบริดจ์ชิงแชมป์โลกปี ค.ศ. 2011 ที่เนเธอร์แลนด์เป็นเจ้าภาพ
เคลาเดีย บุตรสาวของเม็ลเชิร์สเป็นเหยื่อของการถูกลักพาตัว และถูกปล่อยในอีก 2 วันต่อมา
เทศบาลเมืองลำตาเสา

ลำตาเสา เป็นเทศบาลเมืองซึ่งมีอาณาเขตครอบคลุมพื้นที่ทั้งหมดของตำบลลำตาเสา และบางส่วนของตำบลบ่อตาโล่ ตำบลลำไทร และตำบลชะแมบ ตั้งอยู่ในอำเภอวังน้อย จังหวัดพระนครศรีอยุธยา ห่างจากตัวจังหวัดไปประมาณ 21 กิโลเมตร เดิมเคยมีฐานะเป็นสุขาภิบาลลำตาเสา ต่อมาได้รับการเปลี่ยนแปลงฐานะเป็นเทศบาลตำบลลำตาเสาใน พ.ศ. 2542 และได้รับการยกฐานะเป็นเทศบาลเมืองลำตาเสาใน พ.ศ. 2556 ปัจจุบันเทศบาลเมืองลำตาเสามีประชากร 21,067 คน การแบ่งเขตการปกครองแบ่งออกเป็น 26 ชุมชน
ภูมิประเทศเป็นที่ราบลุ่ม มีโครงการส่งน้ำชลประทาน จำนวน 5 แห่ง และมีแหล่งน้ำสองแห่ง ได้แก่ บึงหนองบอนและหนองเป็ดน้ำ ประชากรส่วนใหญ่ในเขตเทศบาลนับถือศาสนาพุทธ มีวัดทั้งหมด 4 แห่ง ศาลเจ้า 3 แห่ง และโรงเรียน 7 แห่ง โดยเป็นโรงเรียนระดับมัธยมศึกษาหนึ่งแห่ง ได้แก่ โรงเรียนวังน้อย "พนมยงค์วิทยา" การสาธารณสุขมีโรงพยาบาลส่งเสริมสุขภาพตำบลลำตาเสาในสังกัดของกระทรวงสาธารณสุข เศรษฐกิจในรูปแบบอุตสาหกรรมมีแนวโน้มขยายตัวมากขึ้น แต่ก็ยังมีการทำการเกษตรและปศุสัตว์อยู่บ้าง
การขนส่งในเขตเทศบาลมีถนนพหลโยธินและถนนโรจนะ การไฟฟ้าอยู่ภายใต้การดูแลของการไฟฟ้าส่วนภูมิภาคอำเภอวังน้อย ส่วนการประปาใช้น้ำประปาของส่วนภูมิภาคจังหวัดพระนครศรีอยุธยาและระบบประปาหมู่บ้าน
มาสค์ไรเดอร์จีโอ NEXT TIME เกซ, มาเจสตี้

มาสค์ไรเดอร์จีโอ NEXT TIME เกซ, มาเจสตี้ (; โรมาจิ: "Kamen Raidā Jio Nekusuto Taimu Geitsu, Majesutī") เป็นภาพยนตร์วีซินีม่า ที่มาจากละครโทคุซัทสึชุดมาสค์ไรเดอร์จีโอ ฉายในภาพยนตร์เฉพาะโรงเมื่อวันที่ 28 กุมภาพันธ์ ค.ศ. 2020 และวางจำหน่ายในรูปแบบ DVD และ บลูเรย์ เมื่อวันที่ 22 เมษายน ปีเดียวกัน
ตัวละคร.
เลเจนด์ไรเดอร์.
ไรเดอร์ทั้งหมดที่ปรากฏโซโกะได้สร้างประวัติศาสตร์โลกใหม่ทั้งหมดทำให้สามารถแปลงร่างเหมือนเดิมได้และยังมีชีวิตอยู่ในปัจจุบัน
;คุซากะ มาซาโตะ (草加 雅人) / มาสค์ไรเดอร์ไคสะ (仮面ライダーカイザ)
ปรากฏตัวเพื่อ
;เทรุอิ ริว (照井 竜) / มาสค์ไรเดอร์เอ็กเซล (仮面ライダーアクセル)
;ดาเตะ อากิระ (伊達 明) / มาสค์ไรเดอร์เบิร์ธ (仮面ライダーバース)
* ส่วนสูง: 194.0 ซม.
* น้ำหนัก: 88.0 กก.
ร่างแปลงของวอซขาว ที่ชิงพลังของมาสค์ไรเดอร์ดิเอนด์ สามารถอัญเชิญศัตรูของมาสค์ไรเดอร์รวมถึงคัชชีน
*ด้านดีไซน์เป็นการนำส่วนหัวของ จิโนะมานาโกะ ดิเอนด์เฮนชินไท จากมาสค์ไรเดอร์ดีเคดมาดัดแปลงใหม่
จาง จื้อตง

จาง จื้อตง  หรือ โทนี จาง  เกิดเมื่อ ค.ศ. 1972 เป็นนักธุรกิจชาวจีนผู้ร่วมก่อตั้งเทนเซ็นต์ บริษัทอินเทอร์เน็ตยักษ์ใหญ่ของจีน
ประวัติ.
จาง จื้อตง เกิดเมื่อปี ค.ศ. 1972 ศึกษาต่อที่มหาวิทยาลัยเชินเจิ้น เช่นเดียวกับหม่า ฮั่วเถิง ผู้ร่วมก่อตั้งบริษัทเทนเซ็นต์ จากนั้นศึกษาต่อระดับปริญญาโทที่มหาวิทยาลัยเทคโนโลยีจีนใต้
จางเป็นอดีตประธานเจ้าหน้าที่เทคโนโลยี (CTO) ของบริษัทเทนเซ็นต์ เป็นผู้ถือหุ้นใหญ่เป็นอันดับสอง ทำให้มีมูลค่าทรัพย์สินสุทธิมากถึง หนึ่งหมื่นสองพันล้านดอลลาร์สหรัฐใน ค.ศ. 2019 เป็นบุคคลที่ร่ำรวยที่สุดคนหนึ่งของจีน ปัจจุบันอาศัยอยู่ในเมืองเชินเจิ้น
เทศบาลเมืองเสนา

เสนา เป็นเทศบาลเมืองซึ่งมีอาณาเขตครอบคลุมพื้นที่ทั้งหมดของตำบลเสนาในอำเภอเสนา จังหวัดพระนครศรีอยุธยา ตั้งอยู่ริมแม่น้ำน้อย ห่างจากตัวจังหวัดประมาณ 25 กิโลเมตร ถูกจัดตั้งขึ้นในฐานะเทศบาลเมืองโดยพระราชกฤษฎีกาใน พ.ศ. 2480 ตราสัญลักษณ์ของเทศบาลใช้รูปแม่โพสพถือรวงข้าว เพื่อสื่อถึงแหล่งเกษตรกรรมที่อุดมสมบูรณ์ และการเกษตรที่ยังคงมีความสำคัญอยู่ แม้ว่าในปัจจุบันสภาพเศรษฐกิจจะมีการขยายตัวเพราะเขตเทศบาลอยู่ใกล้แหล่งอุตสาหกรรมก็ตาม ปัจจุบันเทศบาลเมืองเสนามีประชากร 3,771 คน
ในเขตเทศบาลมีสถานศึกษาสำคัญได้แก่ โรงเรียนเสนา "เสนาประสิทธิ์" ซึ่งเป็นโรงเรียนประจำอำเภอเสนา นอกจากนี้ยังมีสถานสาธารณสุขอย่างโรงพยาบาลเสนา ซึ่งเป็นโรงพยาบาลประจำอำเภอเสนา มีขนาด 160 เตียง ศาสนาสถานสำคัญในเขตเทศบาลได้แก่ วัดกระโดงทอง ตั้งอยู่ริมแม่น้ำน้อย และวัดมารีย์สมภพของศาสนาคริสต์นิกายโรมันคาทอลิก สถานที่สำคัญอื่น ๆ ได้แก่ โรงเจบ่วนเฮงตั๊วของชาวไทยเชื้อสายจีน และตลาดบ้านแพน ศูนย์กลางการค้าขายที่สำคัญที่สุดของอำเภอเสนา
หวัง เว่ย์

หวัง เว่ย์  เกิดเมื่อปี ค.ศ. 1971 เป็นนักธุรกิจชาวจีนผู้ก่อตั้งและประธานบริษัทเอสเอฟเอ็กซ์เพรส (SF Express) บริษัทส่งพัสดุรายใหญ่ของจีน
ประวัติ.
หวัง เว่ย์ เกิดที่เซี่ยงไฮ้ ประเทศจีน บิดาเป็นล่ามภาษารัสเซียให้กับกองทัพอากาศจีน มารดาเป็นอาจารย์สอนในมหาวิทยาลัย เมื่ออายุได้ 7 ขวบ ครอบครัวได้ย้ายถิ่นฐานไปฮ่องกง เข้ารับการศึกษาระดับประถมและมัธยมที่ฮ่องกง หลังจบการศึกษา หวังไม่ได้ศึกษาต่อระดับอุดมศึกษาแต่เข้าไปหางานทำในโรงงานแทน
หวังเริ่มต้นธุรกิจด้วยการเปิดโรงงานสิ่งพิมพ์และย้อมสีที่ตำบลชุนเต่อ มณฑลกวางตุ้ง ของจีน
จากนั้นต้นทศวรรษที่ 1990 หวังต้องการตัวอย่างชิ้นงานจากลูกค้าชาวฮ่องกง แต่มักประสบปัญหาเรื่องจัดส่งบ่อยครั้ง จึงได้ตั้งบริษัท"ชุนเฟิงเอ็กซ์เพรส"ขึ้นเพื่อจัดการขนส่งชิ้นงานโดยเฉพาะ ต่อมาเปลี่ยนชื่อเป็นเอสเอฟเอ็กซ์เพรส บริษัทได้ขยายใหญ่ขึ้นจนกระทั่งมีพนักงานกว่า 400,000 คนในเดือนเมษายน ค.ศ. 2017
นิตยสารฟอบส์เปิดเผยว่า หวัง เว่ย์ มีมูลค่าทรัพย์สินสุทธิ 26.2 พันล้านดอลลาร์สหรัฐในเดือนกุมภาพันธ์ ค.ศ. 2017 จึงเป็นบุคคลที่ร่ำรวยเป็นอันดับต้นๆของจีน
ชีวิตส่วนตัว.
หวังอาศัยอยู่ที่ฮ่องกง มีบุตรชาย 2 คนและบุตรสาว 1 คน
หวัง เหวินหยิน

หวัง เหวินหยิน  เป็นนักธุรกิจชาวจีน ประธานกลุ่มอาเมอร์อินเตอร์แนชันนอลกรุ๊ป บริษัทผู้ผลิตสายเคเบิลและทองแดงรายใหญ่ของจีน
ประวัติ.
หวังเกิดที่มณฑลอานฮุย เมื่อ ค.ศ. 1968 ก่อนจะสำเร็จการศึกษาจากมหาวิทยาลัยหนานจิงเมื่อปี ค.ศ. 1993 จากนั้ได้ทำงานเป็นผู้จัดการในโกดังสินค้าก่อนจะเริ่มธุรกิจเส้นลวดไฟฟ้าเป็นของตัวเอง และเติบโตเป็นอาเมอร์อินเตอร์แนชันนอลกรุ๊ป
บริษัทต้องแข่งขันกับรัฐวิสาหกิจของจีนในธุรกิจเส้นลวดทองแดง มีรายงานเมื่อเดือนมีนาคม ค.ศ. 2014 ว่าหวังตั้งใจจะตั้งบริษัทที่สิงคโปร์เพื่อการค้าโลหะและซื้อแร่กิจการเหมืองแร่ทั่วโลก นิตยสารฟอบส์จัดให้หวังเป็นบุคคลที่ร่ำรวยอันดับ 125 ของโลกเมื่อปี ค.ศ. 2015 ด้วยมูลค่าทรัพย์สินสุทธิ 15 พันล้านดอลลาร์สหรัฐ
ชีวิตส่วนตัว.
หวังอาศัยอยู่ในเชินเจิ้น ประเทศจีน
เชน เฟอร์กัสสัน

เชน เควิน เฟอร์กัสสัน (เกิดวันที่ 12 กรกฎาคม ค.ศ. 1991) เป็นนักฟุตบอลชาวไอร์แลนด์เหนือผู้เล่นในตำแหน่งแบ็กซ้ายหรือปีกซ้ายให้กับมิลล์วอลล์ในแชมเปียนชิป และทีมชาตินอร์เทิร์นไอร์แลนด์ ก่อนหน้านี้เขาเคยเล่นให้นิวคาสเซิลยูไนเต็ดในพรีเมียร์ลีก ซึ่งเขาเคยถูกปล่อยยืมตัวให้กับเบอร์มิงแฮมซิตีและเรนเจอส์
 "ณ วันที่ 24 มีนาคม 2019"
เกียรติประวัติ.
มิลล์วอลล์
เหลย์ จฺวิน

เหลย์ จฺวิน  เป็นนักธุรกิจชาวจีน ผู้ร่วมก่อตั้งบริษัทเสียวหมี่ ผู้ผลิตโทรศัพท์มือถือและอุปกรณ์รายใหญ่ของโลก ทำให้เหลย์ จฺวิน กลายเป็นบุคคลที่ร่ำรวยเป็นอันดับต้น ๆ ของจีนและของโลก
ประวัติ.
เหลย์เกิดเมื่อวันที่16 ธันวาคม ค.ศ. 1969 ที่เมืองเซียนเถา มณฑลหูเป่ย์ ก่อนจะจบการศึกษาจากโรงเรียนมัธยมเมียนหยาง และเริ่มศึกษาต่อที่มหาวิทยาลัยอู่ฮั่น สามารถเก็บหน่วยกิตจนสำเร็จการศึกษาระดับปริญญาตรีภายในเวลา 2 ปีในสาขาวิทยาการคอมพิวเตอร์ เริ่มตั้งบริษัทแรกของตัวเองขณะที่ศึกษาปีสุดท้ายในช่วงมหาวิทยาลัยในชื่อ Gundugoms
ต่อมานปี ค.ศ. 1992 เหลย์เข้าทำงานกับบริษัทคิงซอฟต์ในตำแหน่งวิศวกร ก่อนจะกลายเป็นประธานเจ้าหน้าที่บริหารของบริษัทในปี ค.ศ. 1998 และนำบริษัทจดทะเบียนในตลาดหลักทรัพย์และเปิดขายหุ้นต่อสาธารณชน (IPO) ได้ในเวลาต่อมา จากนั้นเมื่อวันที่ 20 ธันวาคม ค.ศ. 2007 เหลย์ได้ลาออกจากตำแหน่งประธานและประธานเจ้าหน้าที่บริหารโดยให้เหตุผลเรื่องสุขภาพ
หลังจากลาออก เหลย์ผันตัวมาเป็นนักลงทุน ด้วยการตั้งบริษัทลงทุนชุนเหว่ยแคปิตอล โดยเน้นการลงทุนกับวิสาหกิจเริ่มต้น (start-up) กว่า 20 แห่ง จากนั้นเริ่มลงทุนในบริษัทอีคอมเมิร์ซ เครือข่ายสังคมออนไลน์ และโทรศัพท์มือถือ
เมื่อ ค.ศ. 2010 เหลย์ได้ตั้งบริษัทเสียวหมี่ขึ้น เป็นบริษัทเทคโนโลยีผู้ผลิตสมาร์ทโฟน แอพลิเคชันมือถือ และอุปกรณ์เครื่องใช้ไฟฟ้าในบ้าน มีผู้ร่วมก่อตั้งเป็นอดีตผู้บริหารของกูเกิล โมโตโรลา คิงซอฟต์ในจีน และอาจารย์มหาวิทยาลัยในปักกิ่ง ก่อนจะลงจากตำแหน่งประธานของเสียวหมี่ในเดือนธันวาคม ค.ศ. 2019
เกียรติประวัติ.
เหลย์ จฺวิน ได้รับการแต่งตั้งให้เป็นศาสตราจารย์กิตติคุณของมหาวิทยาลัยหลายแห่ง ได้แก่ มหาวิทยาลัยอู่ฮั่น สถาบันวิศวกรรมเจิ้งโจว นอกจากนี้ยังได้รับยกย่องให้เป็นนักธุรกิจแห่งปีของนิตยสารฟอบส์เอเชียในปี ค.ศ. 2014
ชีวิตส่วนตัว.
เหลย์ จฺวิน สมรสกับจาง ถง มีบุตรด้วยกัน 2 คน
ประชา พูนวิวัฒน์

พันตำรวจตรี ประชา พูนวิวัฒน์ (5 มีนาคม 2469 - 8 กันยายน 2541) เป็นอดีตเลขาธิการพรรคประชาธิปไตย และเป็นนักเขียนอิสระเจ้าของนามปากกา "แว่นดำ" และ "ศกุนตชาติ" และสมญานาม "นักประพันธ์บรรทัดละ ๘ บาท"
ประวัติ.
ประชา พูนวิวัฒน์ เดิมชื่อ ประชาธิปัตย์ พูนวิวัฒน์ แต่มาเปลี่ยนชื่อเป็น ประชา เกิดเมื่อวันที่ 5 มีนาคม พ.ศ. 2469 ที่กรุงเทพมหานคร 
พ.ต.ต.ประชา พูนวิวัฒน์ ถูกศาลฎีกาพิพากษาจำคุกตลอดชีวิต ในความผิดอาญาฐานร่วมกันมียาเสพติดไว้ในครอบครองเพื่อจำหน่าย และถูกถอดยศเมื่อวันที่ 25 สิงหาคม พ.ศ. 2535
กระทั่งถึงแก่อนิจกรรมเมื่อเวลา 10.15 น. ของวันที่ 8 กันยายน พ.ศ. 2541 ภายในสถานพยาบาล เรือนจำกลางบางขวาง สิริอายุได้ 72 ปี 6 เดือน 3 วัน
งานการเมือง.
ประชา พูนวิวัฒน์ เป็นนายตำรวจและเป็นนักการเมือง เคยร่วมกับชุมพล มณีเนตร อดีต ส.ส.ฉะเชิงเทรา ก่อตั้งพรรคการเมืองขึ้นในปี พ.ศ. 2517 ชื่อว่า "พรรคประชาธิปไตย" โดย พ.ต.ต.ประชา รับตำแหน่งเลขาธิการพรรค แต่พรรคประชาธิปไตย ก็ไม่ประสบความสำเร็จมากนัก ได้รับเลือกตั้ง ส.ส.ในสภาผู้แทนราษฎร จำนวน 2 ครั้ง คือ พ.ศ. 2518 จำนวน 2 คน และ พ.ศ. 2519 จำนวน 1 คน เท่านั้น
งานเขียน.
พ.ต.ต.ประชา เป็นนักเขียนที่มีผลงานเขียนจำนวนมากมาย อาทิ 
งานแสดงภาพยนตร์.
นอกจากนั้น พ.ต.ต.ประชา ยังมีผลงานแสดงภาพยนตร์เพลง ในปี พ.ศ. 2515 เรื่อง ระเริงชล
เทศบาลเมืองลาดสวาย

เทศบาลเมืองลาดสวาย เป็นเทศบาลเมืองซึ่งมีอาณาเขตครอบคลุมพื้นที่ทั้งหมดของตำบลลาดสวายในอำเภอลำลูกกา จังหวัดปทุมธานี เดิมเคยมีฐานะเป็นองค์การบริหารส่วนตำบลลาดสวาย แล้วจึงได้รับการจัดตั้งเป็นเทศบาลเมืองใน พ.ศ. 2554 เป็นหนึ่งในสามเทศบาลเมืองของอำเภอลำลูกกา ร่วมกับเทศบาลเมืองคูคตและลำสามแก้ว ปัจจุบันเทศบาลเมืองลาดสวายมีประชากร 65,906 คน
ภูมิประเทศเป็นที่ราบลุ่ม แหล่งน้ำธรรมชาติส่วนใหญ่เป็นคลอง ได้แก่ คลองสาม คลองสี่ คลองห้า คลองพระยาสุเรนทร์ และคลองหกวาสายล่าง นอกจากนี้ยังมีแหล่งน้ำบาดาลอีก 11 แห่ง ดินส่วนใหญ่เป็นดินร่วนเหมาะแก่การเพาะปลูก การขนส่งมีถนนลำลูกกา ซึ่งเชื่อมต่อระหว่างถนนพหลโยธินกับถนนกาญจนาภิเษก รถโดยสารประจำทางที่ผ่านเขตเทศบาลได้แก่ สาย 374 (บริษัท กิตติสุนทร), 543 (ขสมก.) และ 6250 (บริษัท กิตติสุนทร) ในอนาคตมีโครงการรถไฟฟ้าสายสีเขียวส่วนต่อขยาย ซึ่งจะไปสิ้นสุดที่ถนนกาญจนาภิเษก
แกเรท มักออลีย์

แกเรท เกรัลด์ มักออลีย์ ("mə--lee"; เกิดวันที่ 5 ธันวาคม ค.ศ. 1979) เป็นอดีตนักฟุตบอลชาวไอร์แลนด์เหนือ เขาเล่นให้กับเรนเจอส์ในสกอตติชพรีเมียร์ชิปเป็นสโมสรสุดท้าย เขาเคยเล่นให้กับทีมชาตินอร์เทิร์นไอร์แลนด์ทั้งหมด 80 นัดในช่วง ค.ศ. 2005–2019
มักออลีย์เริ่มเล่นฟุตบอลอาชีพในไอร์แลนด์เหนือกับลินฟีลด์ ต่อมาก็ได้ไปเล่นให้กับบอลลีแคลร์คัมเรดส์, ครูแซเดอส์ และโคลเรน ก่อนที่จะย้ายไปลินคอล์นซิตีในอังกฤษในฤดูร้อนปี 2004 ซึ่งเขาทำผลงานได้ดีจนได้ย้ายไปเลสเตอร์ซิตี ต่อมาเขาย้ายไปอิปสวิชทาวน์ในเดือนมิถุนายน ค.ศ. 2008 และย้ายไปเวสต์บรอมมิชอัลเบียนในเดือนกรกฎาคม ค.ศ. 2011 มักออลีย์เคยได้รับรางวัลผู้เล่นแห่งปีของเวสต์บรอมมิชอัลเบียนในฤดูกาล 2012–13
 "ณ วันที่ 18 พฤศจิกายน 2018"
เกียรติประวัติ.
โคลเรน
รางวัลส่วนตัว
เครื่องราชอิสริยภรณ์
คริส แบร์ด

คริสโตเฟอร์ แพทริก แบร์ด (เกิดวันที่ 25 กุมภาพันธ์ ค.ศ. 1982) เป็นอดีตนักฟุตบอลชาวไอร์แลนด์เหนือ เขาเล่นให้กับดาร์บีเคาน์ตีเป็นสโมสรสุดท้าย และเคยเล่นให้กับทีมชาตินอร์เทิร์นไอร์แลนด์ระหว่าง ค.ศ. 2003–2016 โดยเขาเคยเป็นตัวแทนของชาติในฟุตบอลชิงแชมป์แห่งชาติยุโรป 2016 ที่ประเทศฝรั่งเศส ตำแหน่งที่เขาถนัดคือแบ็กขวาหรือเซ็นเตอร์แบ็ก บางครั้งจะเล่นในตำแหน่งแบ็กซ้าย กองกลางตัวรับ และกองกลางตัวกลาง
แบร์ดเคยเล่นให้กับหลายสโมสรในอังกฤษ ได้แก่ เซาแทมป์ตัน, ฟูลัม, เรดิง, เบิร์นลีย์ และเวสต์บรอมมิชอัลเบียน
เกียรติประวัติ.
เซาแทมป์ตัน
ฟูลัม
เบิร์นลีย์
อับดุลลา อารีปัฟ

อับดุลลา นึฆมาตาวิช อารีปัฟ (เกิด 24 พฤษภาคม ค.ศ. 1962) เป็นนักการเมืองชาวอุซเบกิสถานซึ่งดำรงตำแหน่งนายกรัฐมนตรีอุซเบกิสถานตั้งแต่วันที่ 14 ธันวาคม ค.ศ. 2016 เป็นสมาชิกของพรรคเสรีประชาธิปไตยอุซเบกิสถาน อารีปัฟดำรงตำแหน่งรองนายกรัฐมนตรีตั้งแต่ ค.ศ. 2002 ถึง ค.ศ. 2012 และอีกครั้งใน ค.ศ. 2016
อู๋ ย่า-จฺวิน

อู๋ ย่า-จฺวิน  เกิดเมื่อปี ค.ศ. 1964 เป็นนักธุรกิจชาวจีน ผู้ก่อตั้ง เป็นประธานและอดีตประธานเจ้าหน้าที่บริหารของ Longfor Properties บริษัทลงทุนด้านอสังหาริมทรัพย์ยักษ์ใหญ่ของจีน จากอดีตที่เป็นนักข่าว ผันมาทำธุรกิจอสังหาริมทรัพย์ในทศวรรษที่ 1990 จนประสบความสำเร็จ มีทรัพย์สินมากถึง 11.2 พันล้านดอลลาร์สหรัฐในเดือนตุลาคม ค.ศ. 2019 นับเป็นสตรีที่สร้างความมั่งคั่งด้วยตัวเองที่ร่ำรวยที่สุดในโลกคนหนึ่ง
จง ชิ่งโฮ่ว

จง ชิ่งโฮ่ว  เกิดเมื่อ ค.ศ. 1945 เป็นนักธุรกิจชาวจีนผู้ก่อตั้ง ประธาน และประธานเจ้าหน้าที่บริหารของหางโจวหวาฮาฮากรุ๊ป ผู้ผลิตเครื่องดื่มรายใหญ่ของจีน เคยเป็นบุคคลที่ร่ำรวยที่สุดของจีนเมื่อ ค.ศ. 2012 ปัจจุบันแม้ธุรกิจไม่รุ่งเรืองนัก แต่นิตยสารฟอบส์ก็เปิดเผยว่าจงมีทรัพย์สินสุทธิ 8.2 พันล้านดอลลาร์สหรัฐเมื่อเดือนเมษายน ค.ศ. 2020 ติดอันดับมหาเศรษฐีลำดับต้นๆของจีนอยู่
ประวัติ.
จงเกิดที่มณฑลเจ้อเจียงเมื่อปี ค.ศ. 1945 แต่ไม่ได้รับการศึกษาอย่างเป็นทางการเท่าไหร่นัก หลังจากจบหลักสูตรมัธยมศึกษา จงได้เข้าทำงานที่นาเกลือในเมืองโจวชาน เมื่อมารดาเกษียณอายุราชการจากอาชีพครูในปี ค.ศ. 1979 จงได้กลับมาที่บ้านเกิดก่อนจะกลับไปที่หางโจว ในขณะนั้นจงไม่ค่อยมีงานที่ดีทำเนื่องจากไม่ค่อยมีการศึกษา
ในปี ค.ศ. 1987 จงตั้งใจจะเปิดร้านขายของชำเล็กๆในตำบลซ่างเฉิงชู ที่หางโจวเพื่อขายนมในโรงเรียน จึงได้เริ่มธุรกิจหวาฮาฮา เพื่อเป็นตัวแทนจำหน่ายน้ำผลไม้ น้ำแข็ง และเครื่องเขียน จากนั้นได้รวบรวมทุนจากเงินยืมได้ 140,000 หยวนตั้งโรงงานผลิตนมเพื่อจำหน่าย
ด้วยความมุมานะ ความเด็ดเดี่ยว และความสัมพันธ์ที่ดีกับดานอน ทำให้ธุรกิจไม่ถูกแทรกแซงจากทางการจีน ส่งผลให้ธุรกิจหวาฮาฮาเติบโตจนกลายเป็นผู้ผลิตเครื่องดื่มรายใหญ่ของจีนในที่สุด
อย่างไรก็ตาม ความสัมพันธ์กับดานอนถึงคราวยุติในปี ค.ศ. 2007 เมื่อมีการกล่าวหาว่าดานอนได้ลงทุนในบริษัทคู่แข่งคู่ขนานไปด้วย จงได้ลาออกจากตำแหน่งประธานบริษัทเมื่อวันที่ 5 มิถุนายน ค.ศ. 2007
อันดับมหาเศรษฐีอเมริกัน

อันดับมหาเศรษฐีสหรัฐ ต่อไปนี้มาจากการจัดอันดับมหาเศรษฐีโลกของนิตยสารฟอบส์ ประเมินจากมูลค่าสินทรัพย์สุทธิ (net worth) ในหน่วยดอลลาร์สหรัฐ โดยรวมรวมเฉพาะชาวอเมริกันที่มีทรัพย์สินมูลค่าเกิน 1 พันล้านดอลลาร์สหรัฐขึ้นไป
15 อันดับชาวอเมริกันที่ร่ำรวยที่สุด.
จากข้อมูลของนิตยสารฟอบส์ 15 บุคคลที่ร่ำรวยที่สุดที่มีสัญชาติอเมริกันในเดือนตุลาคม ค.ศ. 2019 มีดังนี้
ประเทศเบลเยียมในโอลิมปิกเยาวชนฤดูร้อน 2018

ประเทศเบลเยียม เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเบลเยียมเป็นผู้ทำหน้าที่ในการส่งนักกีฬาเข้าร่วมแข่งขันจำนวน 32 คน ใน 23 ชนิดกีฬา ผลการแข่งขันครั้งนี้ประเทศเบลเยียมได้รับเหรียญรางวัลแบ่งเป็น 2 เหรียญทอง 3 เหรียญเงิน และ 2 เหรียญทองแดง รวมทั้งหมด 7 เหรียญ
ประเทศสโลวีเนียในโอลิมปิกเยาวชนฤดูร้อน 2018

ประเทศสโลวีเนีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติสโลวีเนียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 26 คน ใน 15 ชนิดกีฬา ผลการแข่งขันครั้งนี้ประเทศสโลวีเนียได้รับเหรียญรางวัลแบ่งเป็น 2 เหรียญทอง 2 เหรียญเงิน และ 5 เหรียญทองแดง รวมทั้งหมด 9 เหรียญ
ประเทศเอธิโอเปียในโอลิมปิกเยาวชนฤดูร้อน 2018

ประเทศเอธิโอเปีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเอธิโอเปียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 11 คน ใน 2 ชนิดกีฬา ผลการแข่งขันครั้งนี้ประเทศเอธิโอเปียได้รับเหรียญรางวัลแบ่งเป็น 2 เหรียญทอง 2 เหรียญเงิน และ 4 เหรียญทองแดง รวมทั้งหมด 8 เหรียญ
ประเทศอาเซอร์ไบจานในโอลิมปิกเยาวชนฤดูร้อน 2018

ประเทศอาเซอร์ไบจาน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติอาเซอร์ไบจานเป็นผู้ทำหน้าที่ในการส่งนักกีฬาเข้าร่วมแข่งขันจำนวน 17 คน ใน 9 ชนิดกีฬา ผลการแข่งขันครั้งนี้ประเทศอาเซอร์ไบจานได้รับเหรียญรางวัลแบ่งเป็น 2 เหรียญทอง 1 เหรียญเงิน และ 3 เหรียญทองแดง รวมทั้งหมด 6 เหรียญ
จาง หย่ง

จาง หย่ง  เป็นนักธุรกิจชาวสิงคโปร์เชื้อสายจีนผู้ก่อตั้งบริษัทภัตตาคารไหตี่เลา (Haidilao) ที่ขึ้นชื่อเรื่องอาหารหม้อไฟจีน เมื่อปลายปี ค.ศ. 2018 มีทั้งหมด 466 สาขาในหลายร้อยเมืองและหลายประเทศรวมถึงประเทศไทย
ประวัติและอาชีพ.
จาง หย่ง เกิดและเติบโตที่เมืองเจี่ยนหยาง มณฑลเสฉวน ประเทศจีน เมื่อราว ค.ศ. 1969-70 เริ่มต้นทำงานเป็นช่างเชื่อมและไม่เคยรับประทานอาหารในร้านอาหารเลยจนกระทั่งอายุ 19
เมื่อปี ค.ศ. 1994 จางได้ลาออกจากงานที่โรงงานรถแทรกเตอร์และเปิดร้านอาหารเป็นของตัวเองในชื่อ ไหตี่เลา มีโต๊ะให้ลูกค้าเพียง 4 โต๊ะเท่านั้น โดยเป็นการร่วมทุนกันระหว่างจาง หย่งกับซู ผิง ภรรยาของจาง และครอบครัวซื่อ หยงฮงกับหลี่ ไหหยา
ร้านอาหารได้รับความนิยมจนกลายเป็นร้านหม้อไฟที่ใหญ่ที่สุดในเมือง จึงได้เปิดร้านที่สอง โหล ไว โหล เปิดบริการในปี 1988 ใน ค.ศ. 2010 บริษัทได้เปิดโรงเรียนฝึกสอนการจัดการร้านอาหาร
กิจการร้านอาหารเติบโตอย่างรวดเร็ว ขยายกิจการออกสู่ต่างประเทศ รวมถึงในสหรัฐอเมริกา ที่เปิดสาขาแรกที่ลอสแอนเจลิส เมื่อปี ค.ศ. 2013
ชีวิตส่วนตัว.
ครอบครัว.
จางแต่งงานกับซู ผิง ผู้ร่วมก่อตั้งร้านและผู้อำนวยการของไหตี่เลาเสฉวน และให้กำเนิดบุตรชาย ใน ค.ศ. 2018 จางและครอบครัวย้ายถิ่นฐานไปสิงคโปร์ และภายหลังแปลงสัญชาติ
ความมั่งคั่ง.
ในเดือนกันยายน ค.ศ. 2018 นิตยสารฟอบส์เปิดเผยว่าจาง หยงมีทรัพย์สินสุทธิมูลค่า 15.1 พันล้านดอลลาร์สหรัฐจึงเป็นเจ้าของร้านอาหารชาวจีนที่รวยที่สุด และร่ำรวยเป็นอันดับสามในสิงคโปร์
ประเทศเวียดนามในโอลิมปิกเยาวชนฤดูร้อน 2018

ประเทศเวียดนาม เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเวียดนามเป็นผู้ทำหน้าที่ในการส่งนักกีฬาเข้าร่วมแข่งขันจำนวน 13 คน ใน 7 ชนิดกีฬา ผลการแข่งขันครั้งนี้ประเทศเวียดนามได้รับเหรียญรางวัลแบ่งเป็น 2 เหรียญทอง 1 เหรียญเงิน และ 0 เหรียญทองแดง รวมทั้งหมด 3 เหรียญ
โกห์ เฉิง เหลียง

โกห์ เฉิง เหลียง (อักษรโรมัน: Goh Cheng Liang) หรือ อู๋ ชิงเลี่ยง  เป็นนักธุรกิจชาวสิงคโปร์ผู้ก่อตั้บริษัทวูเทลัมโฮลดิงส์ ผู้ผลิตสีและสารเคลือบรายใหญ่ ที่สร้างรายได้ให้โกห์ติอันดับมหาเศรษฐีผู้มั่งคั่งของสิงคโปร์
ประวัติ.
โกห์ เฉิง เหลียง เกิดเมื่อปี ค.ศ. 1927 ที่สิงคโปร์ เป็นบุตรของอู๋ ซงฉาง และหลี่ ซูหยิง
โกห์เปิดร้านขายสีเป็นของตัวเองครั้งแรกที่สิงคโปร์เมื่อปี ค.ศ. 1955 กลายเป็นผู้จัดจำหน่ายหลักของสีนิปปอน (Nippon Paint) เมื่อปี ค.ศ. 1962 จากนั้นได้ตั้งบริษัทวูเทลัมโฮลดิงส์ข้นเพื่อทำธุรกิจในกิจการสีและพัฒนาอสังหาริมทรัพย์เมื่อปี ค.ศ. 1974 จนประสบความสำเร็จ
ชีวิตส่วนตัว.
โกห์ อาศัยอยู่ในสิงคโปร์ ได้ตั้งมูลนิธิโกห์ขึ้นเพื่อการกุศล ซึ่งโกห์ได้บริจาคเงินมหาศาล
โกห์มีบัตรชายหนึ่งคนคือ โกห์ ฮุป จิน ที่ขึ้นมาเป็นประธานของสีนิปปอนตั้งแต่ ค.ศ. 2018
ประเทศมาเลเซียในโอลิมปิกเยาวชนฤดูร้อน 2018

ประเทศมาเลเซีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 3 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติมาเลเซียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 20 คน ใน 8 ชนิดกีฬา ผลการแข่งขันครั้งนี้ประเทศมาเลเซียได้รับเหรียญรางวัลแบ่งเป็น 2 เหรียญทอง 0 เหรียญเงิน และ 0 เหรียญทองแดง รวมทั้งหมด 2 เหรียญ
คาเนีย

คาเนีย  เป็นนครใหญ่เป็นอันดับสองบนเกาะครีต ประเทศกรีซ ตั้งอยู่ริมฝั่งทางทิศเหนือของเกาะ อยู่ทางทิศตะวันตกของเรธิมโม ราว และทางทิศตะวันตกของฮีราคลีออน ราว 
ประชากรอย่างเป็นทางการของหน่วยเทศบาล คือ 53,910 คน ขณะที่เทศบาลมีประชากร 108,642 คน (ค.ศ. 108,642) ซึ่งได้รวมเมืองคาเนียกับเมืองและหมู่บ้านต่าง ๆ ไว้ด้วย
การแพทย์ทางชาติพันธุ์

แพทยศาสตร์ชาติพันธุ์, การแพทย์ทางชาติพันธุ์, การแพทย์เชิงชาติพันธุ์ หรือ เวชกรรมชาติพันธุ์  เป็นการศึกษาหรือเปรียบเทียบการแพทย์พื้นบ้าน (traditional medicine) ซึ่งมีพื้นฐานอยู่บนการใช้สารประกอบทางชีวภาพในพืชหรือสัตว์ พบปฏิบัติในกลุ่มชาติพันธุ์ต่าง ๆ โดยเฉพาะในกลุ่มที่เข้าถึงการแพทย์สมัยใหม่ได้ไม่มาก หรือหมายถึงชนพื้นเมืองต่าง ๆ คำว่า "ethnomedicine" นั้นบางครั้งใช้เป็นคำพ้องความหมายกับ "traditional medicine" (การแพทย์พื้นบ้าน)
การวิจัยทางการแพทย์ทางชาติพันธุ์นั้นมีความเป็นสหวิทยาการ (Interdisciplinarity) ในตัวมันเอง ในการศึกษาการแพทย์พื้นบ้านนั้นต้องใช้วิธีวิทยาของ พฤกษศาสตร์พื้นบ้าน (ethnobotany) และมานุษยวิทยาการแพทย์ บ่อยครั้งธรรมเนียมทางการแพทย์นั้นถูกรักษาไว้ผ่านทางธรรมเนียมมุขปาฐะ (oral tradition) เท่านั้น
เภสัชศาสตร์ชาติพันธุ์.
เภสัชศาสตร์ชาติพันธุ์ (Ethnopharmacology) เป็นการศึกษาที่เกี่ยวข้องกันกับแพทยศาสตร์ชาติพันธุ์ เภสัชศาสตร์ชาติพันธุ์นั้นศึกษาการใช้สารประกอบจากพืชต่าง ๆ ของกลุ่มชาติพันธุ์ ซึ่งเกี่ยวข้องกันกับพืชสมุนไพรรักษาโรค (medicinal plant) และ ethnobotany ซึ่งนำไปสู่การค้นพบยาต่าง ๆ การศึกษาเหล่านี้เน้นหนักไปที่การแพทย์พื้นบ้าน แต่ก็พบว่ามีประโยชน์อย่างมากจ่อการผลิตยาแผนปัจจุบันในอุตสาหกรรมยาเช่นกัน
ดูเพิ่ม.
<templatestyles src="Div col/styles.css"/>
นาจาฟ

นาจาฟ  หรือ อันนะญะฟุลอัชร็อฟ  มีอีกชื่อว่า บานีกิยา  เป็นเมืองในประเทศอิรักตอนกลาง ตั้งอยู่ทางใต้ของกรุงแบกแดด ราว 160 กิโลเมตร โดยมีประชากรใน ค.ศ. 2013 ประมาณ 1,000,000 คน เป็นเมืองหลวงของเขตผู้ว่าการนาจาฟ ถือเป็นหนึ่งในเมืองศักดิ์สิทธิ์ของศาสนาอิสลามนิกายชีอะฮ์ และเป็นศูนย์กลางอำนาจทางการเมืองชีอะฮ์ของอิรักด้วย
ชื่อ.
รายงานจากอิบน์ มันซูร คำว่า "นะญัฟ"  มีความหมายตรงตัวว่า สถานที่สูงรูปสี่เหลี่ยมผืนผ้าที่มีน้ำขังอยู่รอบ ๆ ถึงแม้ว่าน้ำจะไม่เอ่อล้นเกินระดับปกติก็ตาม ส่วนอัชชัยคุศเศาะดูกยกฮะดีษจากอิหม่าม อัศศอดิกมาอ้างว่า คำว่า "นะญัฟ" มาจากวลี "nay jaff" ซึ่งหมายถึง "ทะเล nay แห้งไปแล้ว" แล้วค่อย ๆ เปลี่ยนแปลงไปเป็น "Najaf"
ภูมิศาสตร์.
ภูมิอากาศ.
นาจาฟอยู่ในสภาพภูมิอากาศแบบทะเลทรายเขตร้อน ("BWh") ตามการแบ่งเขตภูมิอากาศแบบเคิพเพิน ซึ่งมีฤดูร้อนที่ร้อนมากและยาวนาน และฤดูหนาวไม่รุนแรง อุณหภูมิรายปีเฉลี่ยอยู่ที่ 23.6 °C (74.5° F) หยาดน้ำฝนเฉลี่ยอยู่ที่ 69 มิลลิเมตร (2.71 นิ้ว)
กีฬาเรือแคนูในโอลิมปิกฤดูร้อน 2012

การแข่งขันเรือแคนูในโอลิมปิกฤดูร้อน 2012 เป็นการแข่งขันกีฬาเรือแคนูในโอลิมปิกฤดูร้อนครั้งที่ 31 ที่จัดขึ้นในกรุงลอนดอน สหราชอาณาจักร ระหว่างวันที่ 28 กรกฎาคม - 11 สิงหาคม พ.ศ. 2555 ณ Lee Valley White Water Centre (slalom) Eton Dorney (sprint) มีการแข่งขันทั้งหมด 16 รายการ
สรุปเหรียญรางวัล.
ผู้ที่ได้รับเหรียญรางวัล.
สปรินท์.
ชาย
แคว้นอาร์ฮันเกลสค์

แคว้นอาร์ฮันเกลสค์ ("Arkhangelskaya oblast") เป็นหนึ่งในหน่วยองค์ประกอบของประเทศรัสเซีย (แคว้น) ของประเทศรัสเซีย ซึ่งครอบคลุมถึงกลุ่มเกาะฟรานซ์โจเซฟแลนด์และโนวายาเซมลยาในมหาสมุทรอาร์กติก และหมู่เกาะซอโลเวตสกี ในทะเลขาว ยังรวมถึงเขตปกครองตนเองเนเนตส์ หากรวมกับพื้นที่ของเขตปกครองตนเองเนเนตส์ แคว้นอาร์ฮันเกลสค์มีพื้นที่ 587,400 กม.2 และมีประชากร (รวมเนเนตส์) 1,227,626 คน (ค.ศ. 2010) มีเมืองหลวงคือ อาร์ฮันเกลสค์
กีฬาจักรยานในโอลิมปิกฤดูร้อน 2012

การแข่งขันจักรยานในโอลิมปิกฤดูร้อน 2012 เป็นการแข่งขันกีฬาจักรยานในโอลิมปิกฤดูร้อนครั้งที่ 31 ที่จัดขึ้นในกรุงลอนดอน สหราชอาณาจักร ระหว่างวันที่ 28 กรกฎาคม - 12 สิงหาคม พ.ศ. 2555 ณ London Velopark (BMX, track), Hadleigh Farm (mountain), Central London, Surrey (road) มีการแข่งขันทั้งหมด 18 รายการ
ประเทศที่เข้าร่วมแข่งขัน.
<templatestyles src="Div col/styles.css"/>
อาการป่วยทางวัฒนธรรม

ในแพทยศาสตร์และมานุษยวิทยาการแพทย์ อาการป่วยทางวัฒนธรรม  หรือ อาการป่วยพื้นบ้าน  เป็นการรวมกันของอาการทางจิต (psychiatric) และทางกาย (somatic) ที่ถือว่าพบได้เฉพาะในสังคมหรือวัฒนธรรมเฉพาะแห่ง โดยปราศจากการแทรกแซงอย่างมีเป้าหมายทางชีวเคมีหรือทางโครงสร้าง (no objective biochemical or structural alterations) ของอวัยวะหรือการทำงานของอวัยวะ คำว่า "อาการป่วยทางวัฒนธรรม" นั้นถูกรวมเข้าอยู่ในคู่มือการวินิจฉัยและสถิติสำหรับความผิดปกติทางจิต (DSM) ฉบับที่ 4 (1994) ของสมาคมจิตแพทย์อเมริกา (American Psychiatric Association) ที่ซึ่งรวมรายชื่อของอาการป่วยทางวัฒนธรรมที่พบมากที่สุด (DSM ฉบับที่ 5 - DSM-IV: Appendix I) เช่นเดียวกันกับใน ICD-10  ซึ่งระบุอาการเจ็บป่วยทางวัฒนธรรมใน Annex 2 ของขอบข่ายการตรวจโรคเพื่อการวิจัย ("Diagnostic criteria for research")
ในมุมที่กว้างกว่านี้ โรคประจำถิ่น (endemic) สามารถนำมาประกอบกับรูปแบบพฤติกรรมบางอย่างภายในวัฒนธรรมที่เฉพาะเจาะจงโดยคำแนะนำ อาจเป็นไปได้ที่จะถูกเรียกว่าเป็น การแพร่ระบาดของพฤติกรรม (behavioral epidemic) เช่นในกรณีของการใช้ยาเสพติด (drug abuse) หรือการเสพติดแอลกอฮอล (alcohol abuse) และเสพติดบุหรี่ (smoking abuses) นั้นการติดต่ออาจตัดสินได้จากการบังคับทางสังคม (communal reinforcement) และผ่านปฏิสัมพันธ์รัหว่างบุคคล (person-to-person interactions) ในมุมมองของสมุฏฐานวิทยา (etiological) อาจเป็นเรื่องยากในการแยกแยะอิทธิพลต่อโรคจากวัฒนธรรมและสังคม ออกจากปัจจัยทางสิ่งแวดล้อมอื่น ๆ เช่นความเป็นพิษ (toxicity)
มุมมองทางการแพทย์.
สมาคมจิตแพทย์อเมริกา (American Psychiatric Association) ระบุว่า
คำว่า"อาการป่วยทางวัฒนธรรม" (culture-bound syndrome) นั้นแสดงถึงแบบแผน (pattern) ของพฤติกรรมอันวิปลาส (aberrant) และประสบการณ์อันก่อปัญหา (troubling experience) ที่เกิดขึ้นซ้ำ ๆ (recurrent) และเฉพาะเจาะจงต่อท้องถิ่น (locality-specific) ซึ่งอาจจะเกี่ยวหรือไม่เกี่ยวกับที่ระบุไว้ในหมวดหมู่การวินิจฉัยโรคของ DSM-IV แบบแผนส่วนมากนั้นถือว่าเป็น "ความเจ็บป่วย" ในบรรดาชนพื้นเมือง หรืออย่างน้อย ๆ ก็เป็นความทุกข์ (afflictions) และส่วนใหญ่มักมีชื่อท้องถิ่นของโรค ถึงแม้ว่าการนำเสนอในทางที่สอดคล้องกับหมวหมู่หลักใน DSM-IV จะสามารถพบได้ทั่วโลก แต่อาการ ระยะ และการตอบโต้ของสังคม มักได้รับอิทธิพลสูงจากปัจจัยทางวัฒนธรรม ในทางกลับกันนั้น อาการป่วยทางวัฒนธรรมมักจำกัดอยู่ในสังคมหรือพื้นที่ทางวัฒนธรรมเฉพาะ และได้รับการทำเป็นแบบท้องถิ่น (localised), หมวดหมู่การวินิจฉัยที่กำหนดกรอบความหมายที่สอดคล้องกันกับการเกิดขึ้นซ้ำ แบบแผน และ กลุ่มการเกิดปัญหา การสังเกตในบางส่วน
ประเด็นของอาการป่วยทางวัฒนธรรมนั้นเป็นที่ถกเถียงมาด้วยว่ามันสะท้อนความคิดเห็นที่แตกต่างระหว่างจิตแพทย์กับนักมานุษยวิทยา นักมานุษยวิทยามีแนวโน้มที่จะเน้นย้ำความสัมพันธ์ (relativistic) และมิติเฉพาะต่อวัฒนธรรม (culture-specific) ของอาการต่าง ๆ ในขณะที่จิตแพทย์มีแนวโน้มที่จะเน้นย้ำมิติที่เป็นสากลและเป็นจิตประสาทวิทยา (neuropsychological) มากกว่า
รายชื่อตาม "DSM-IV-TR".
DSM ฉบับที่ 4 จัดให้กลุ่มอาการต่อไปนี้เป็นอาการป่วยทางวัฒนธรรม
รายชื่อตาม "DSM-5".
DSM ฉบับที่ 5 จัดให้กลุ่มอาการต่อไปนี้เป็นแนวคิดทางวัฒนธรรมของความทุกข์ (cultural concepts of distress) ซึ่งใกล้เคียงกันมากกับอาการป่วยทางวัฒนธรรม
รายชื่อตาม "ICD-10".
ICD ฉบับที่ 10 จัดให้กลุ่มอาการต่อไปนี้เป็นโรคทางวัฒนธรรม (culture-specific disorders)
ตระกูลกวี่

ตระกูลกวี่  เป็นตระกูลที่มั่งคั่งในสิงคโปร์ผู้เป็นเจ้าของพอนทิแอคแลนด์กรุ๊ป (Pontiac Land Group) บริษัทพัฒนาอสังหาริมทรัพย์และเจ้าของเครือโรงแรมรายใหญ่ของสิงคโปร์ พี่น้องตระกูลกวี่ ได้แก่ กวี่ หลง เก็ง, กวี่ หลง เต็ก, กวี่ หลง ซีน และกวี่ หลง ฟิง ช่วยกันดำเนินกิจการของครอบครัว
ประวัติ.
เฮนรี กวี่ เฮียน หลง (郭贤良) บิดาของพี่น้องตระกูลกวี่เป็นพ่อค้าชาวอินโดนีเซียเชื้อสายจีน ค้าขายสิ่งทอและพัฒนาอสังหาริมทรัพย์ อพยพมาจากยู่สี เมืองฟูชิง มณฑลฝูเจี้ยน ในประเทศจีน มาอยู่ในสิงคโปร์ตั้งแต่ ค.ศ. 1958 ก่อตั้งบริษัท Kwee Inc. Pte Ltd ในปีต่อมา และบริษัทพอนทิแอคแลนด์กรุ๊ปเมื่อ ค.ศ. 1961
เฮนรีเสียชีวิตในปี ค.ศ. 1988 ทำให้กวี่ หลง เก็ง พี่ชายคนโตได้เข้าดูแลกิจการ เป็นผู้อำนวยการจัดการของพอนทิแอคแลนด์กรุ๊ปตั้งแต่บัดนั้น กวี่ หลง เก็ง แต่งงานกับชัว ลี เอ็ง แห่งตระกูลบริษัทยานยนต์ นอกจากนี้ยังเคยรับราชการเป็นอัคราชทูตประจำสาธารณรัฐโปแลนด์ด้วย ส่วนกวี่ หลง เต็ก เป็นประธานของกลุ่มบริษัท น้องคนรองคือ กวี่ หลง ซีน และกวี่ หลง ฟิงมีตำแหน่งในคณะกรรมการบริหาร
บริษัทพอนทิแอคแลนด์กรุ๊ปของตระกูลกวี่เป็นเจ้าของโรงแรมในสิงคโปร์หลายแห่ง ไม่ว่าจะเป็น Regent Singapore, Ritz-Carlton Millenia, Conrad Centennial Singapore และ The Capella Singapore นอกจากนี้ยังมีอาคารสำนักงานและห้างสรรพสินค้าในเครืออีกมากมาย ตลอดจนศูนย์การแพทย์ Camden
นิตยสารฟอบส์เผยว่าพี่น้องตระกูลกวี่มีทรัพย์สินสุทธิรวมกัน 5.8 พันล้านดอลลาร์สหรัฐเมื่อเดือนกรกฎาคม ค.ศ. 2019 ทั้งหมดอาศัยอยู่ในสิงคโปร์
วี โชว เยา

วี โชว เยา (อักษรโรมัน: Wee Cho Yaw) หรือ หวง จู่เย่า  (10 มกราคม พ.ศ. 2472 – 3 กุมภาพันธ์ 2567) เป็นนักธุรกิจชาวสิงคโปร์ นักลงทุน ประธานธนาคารยูไนเต็ดโอเวอร์ซีส์ (UOB) และยูไนเต็ดอินดัสเตรียลคอร์ปอเรเชัน (UIC) ในสิงคโปร์
วีขึ้นเป็นผู้บริหารของธนาคารยูไนเต็ดไชนีสแบงก์ (ปัจจุบันคือ UOB) ตั้งแต่ปี ค.ศ. 1958 ได้ขึ้นสู่ตำแหน่งผู้อำนวยการจัดการในอีกสองปีถัดมา และเมื่อวี เก็ง เชียง บิดาของเขาผู้ก่อตั้งธนาคารเกษียณอายุในปี ค.ศ. 1974 วี โช เยา จึงได้รับหน้าที่เป็นประธานกรรมการของธนาคาร
นิตยสารฟอบส์เปิดเผยว่า วีมีทรัพย์สินสุทธิมูลค่า 6.1 พันล้านดอลลาร์สหรัฐเมื่อเดือนตุลาคม ค.ศ. 2018 จัดเป็นบุคคลที่ร่ำรวยเป็นอันดับต้นๆของสิงคโปร์
เจสัน ชาง

เจสัน ชาง (อักษรโรมัน: Jason Chang) หรือ จาง เฉียนเชิง  เกิดเมื่อวันที่ 18 พฤษภาคม ค.ศ. 1944 เป็นนักธุรกิจชาวสิงคโปร์-ไต้หวัน ปัจจุบันเป็นประธานของกลุ่มแอดวานซ์เซมิคอนดักเตอร์เอ็นจิเนียริง (Advanced Semiconductor Engineering) หรือ เอเอสอี (ASE) ผู้ผลิตและประกอบสารกึ่งตัวนำรายใหญ่ของไต้หวัน
ในขณะดำเนินธุรกิจนั้น เจสันเคยออกมาขอโทษต่อสาธารณชนในเดือนธันวาคม ค.ศ. 2013 กรณีที่โรงงานของเอเอสสีแห่งหนึ่งทางตอนใต้ของไต้หวันปล่อยน้ำเสียออกมาจนเกิดมลภาวะทางน้ำ บริษัทจ่ายค่าปรับให้ทางการเมืองเกาสฺยงเป็นเงิน 600,000 ดอลลาร์ไต้หวัน
ในเดือนกันยายน ค.ศ. 2015 เจสันได้รับรางวัลจากสมาคมวัสดุและอุปกรณ์สารกึ่งตัวนำนานาชาติในฐานะผู้มีพระคุณต่อความก้าวหน้าของวงการ จากผลงานการพัฒนาสายทองแดงในกระบวนการประกอบวงจรรวม และนำไปใช้ในเชิงพาณิชย์
นิตยสารฟอบส์เผยว่า เจสัน มีทรัพย์สินสุทธิมากถึง 2.5 พันล้านดอลลาร์สหรัฐ จึงเป็นบุคคลที่ร่ำรวยเป็นอันดับต้นๆของสิงคโปร์และไต้หวัน
เกว๊ก เล็ง เบ่ง

เกว๊ก เล็ง เบ่ง (อักษรโรมัน: Kwek Leng Beng) หรือ กัว ลิ่งหมิง  เกิดเมื่อปี ค.ศ. 1941 เป็นนักธุรกิจชาวสิงคโปร์ ประธานบริษัทฮองเหลียงกรุ๊ป ที่ทำธุรกิจหลากหลาย ไม่ว่าจะเป็นการเงิน การผลิต การขนส่งสินค้า อสังหาริมทรัพย์ และการพัฒนาโครงสร้างพื้นฐาน นิตยสารฟอบส์ประเมินว่าเขามีมูลค่าทรัพย์สินสุทธิราวๆ 3.4 พันล้านดอลลาร์สหรัฐ เป็นบุคคลที่รวยอันดับต้นๆของสิงคโปร์
ประวัติ.
เกว๊ก ฮง ปึ้ง บิดาเป็นชาวจีนอพยพมาจากมณฑลฝูเจี้ยน ประเทศจีนและตั้งบริษัทฮองเหลียงที่สิงคโปร์ เกว๊ก เล็ง เบ่ง เติบโตและศึกษาต่อสาขานิติศาสตร์ที่ลอนดอน แต่สุดท้ายตัดสินใจกลับมาช่วยธุรกิจของครอบครัวเมื่อต้นทศวรรษที่ 1960
เกว๊กขึ้นเป็นประธานของบริษัทในปี ค.ศ. 1990 ก่อนจะพาบริษัทเติบโตจนมีชื่อเสียงระดับนานาชาติ ปัจจุบันเป็นเจ้าของเครือบริษัทย่อยอีกว่า 300 บริษัท โดยในจำนวนนี้มีบริษัทที่จดทะเบียนในตลาดหลักทรัพย์แล้ว 12 บริษัท
เกว๊กเป็นประธานของบริษัทซิตี้เดเวลอปเมนต์จำกัด ผู้พัฒนาอสังหาริมทรัพย์และโรงแรมข้ามชาติ มีกิจการใน 20 ประเทศในเอเชีย ยุโรป อเมริกาเหนือ และออสเตรเลีย มีบริษัทย่อยอีกว่า 250 บริษัท นอกจากนี้ เกว๊กยังเป็นประธานของโรงแรมมิลเลนเนียมแอนด์คอปโทร์น (M&C) เครือโรงแรมที่จดทะเบียนในตลาดหลักทรัพย์ลอนดอน เจ้าของโรงแรมชั้นนำทั่วโลกกว่า 120 แห่งใน 19 ประเทศ รวมถึงในภูเก็ต ประเทศไทย
ชีวิตส่วนตัว.
เกว๊กแต่งงานกับเซซิเลีย ก๊อก มีบุตรชายด้วยกันสองคนคือ เชอร์มาน ประธานเจ้าหน้าที่บริหารของบริษัทตั้งแต่เดือนมกราคม ค.ศ. 2018 และคิงส์ตัน นักลงทุนเอกชน
ก๊วก คูน ฮอง

ก๊วก คูน ฮอง (อักษรโรมัน: Kuok Khoon Hong) หรือ กัว ข่งเฟิง  เกิดเมื่อปี ค.ศ. 1949 เป็นนักธุรกิจชาวสิงคโปร์ เป็นผู้ร่วมก่อตั้งบริษัทวิลมาร์อินเตอร์แนชันนัล ผู้ผลิตน้ำมันปาล์มรายใหญ่ที่สุดของโลก ปัจจุบันดำรงตำแหน่งประธานและประธานเจ้าหน้าที่บริหารของบริษัท นิตยสารฟอบส์เปิดเผยว่าก๊วกมีทรัพย์สินมากถึง 2.4 พันล้านดอลลาร์สหรัฐในเดือนมีนาคม ค.ศ. 2019
ประวัติ.
ก๊วกเกิดเมื่อปี ค.ศ. 1949 ที่หมู่บ้านเมอร์ซิงริมชายทะเลในรัฐยะโฮร์ ประเทศมาเลเซีย เป็นบุตรคนที่สองของ ก๊วก ฮ็อก สวี และตัน เส็ก เหม็ง บิดาของเขาเป็นลูกพี่ลูกน้องกับโรเบิร์ต ก๊วก มหาเศรษฐีชาวมาเลเซีย บิดาของก๊วกเป็นชาวจีนอพยพมาจากฟูโฉว ทางตอนใต้ของจีนตั้งแต่อายุ 18 และตั้งรกรากที่เมอร์ซิง เปิดร้านค้าขายผลิตภัณฑ์อาหารกับทางชายฝั่งตะวันออกของคาบสมุทรมลายู
ก๊วกศึกษาระดับต้นที่โรงเรียนศรีเมอร์ซิง โรงเรียนเซนต์สตีเฟน และอิงลิชคอลเลจ และจบการศึกษาระดับปริญญาตรีด้านบริหารธุรกิจจากมหาวิทยาลัยแห่งชาติสิงคโปร์ (NUS) จากนั้นเริ่มต้นอาชีพด้วยการค้าน้ำมันทำอาหารและธัญพืชของเครือบริษัทก๊วก เติบโตขึ้นเป็นผู้อำนวยการจัดการของบริษัทได้ พัฒนาศูนย์กลั่นน้ำมันทำอาหาร Pasir Gudang ที่ยะโฮร์ และต่อมาได้เปิดโรงงานที่จีน
ในปี ค.ศ. 1991 ก๊วกได้ลาออกจากบริษัทเพื่อตั้งบริษัทวิลมาร์ร่วมกับมาร์ทัว ซิโทรุส โดยใช้เงินทุน 2 ล้านดอลลาร์สิงคโปร์จากการจำนองบ้านของครอบครัว จากนั้นได้ทุนเพิ่มเติมจากบริษัท"ก๊วกฮ็อกสวีและลูก" บริษัทร่วมทุนที่ผู้เป็นบิดาได้ตั้งขึ้น บริษัทวิลมาร์เติบโตขึ้นอย่างรวดเร็วจากการขายนอกประเทศ ประกอบกับความเฟื่องฟูจากการปลูกต้นปาล์มที่เกาะสุมาตราในอินโดนีเซียและการตั้งโรงงานกลั่นน้ำมันปาล์มในอินโดนีเซีย ต่อมาเมื่อขยายกิจการไปยังจีนและร่วมทุนกับอดานีกรุ๊ปจากอินเดีย บริษัทจึงกลายเป็นผู้นำในตลาดน้ำมันทำอาหารของเอเชีย
ในปี ค.ศ. 2006 วิลมาร์อินเตอร์แนชันนัล จดทะเบียนในตลาดหลักทรัพย์สิงคโปร์และเปิดขายหุ้นแก่สาธารณชนครั้งแรก (IPO) มีมูลค่าการตลาดสูงถึง 2.38 พันล้านดอลลาร์สิงคโปร์ จากนั้นได้เจรจากับโรเบิร์ต ก๊วก ผู้มีศักดิ์เป็นลุงในการรวมธุรกิจน้ำมันทำอาหาร จำหน่าย และปลูกต้นน้ำมันปาล์มเข้าเป็นส่วนหนึ่งของวิลมาร์ แลกกับหุ้นร้อยละ 31 คืนให้กับลุง การรวมกิจการครั้งนี้ทำให้วิลมาร์เติบโตขึ้นไปอีกภายใต้ความเป็นหนึ่งเดียวกับก๊วกกรุ๊ป
ก๊วกโอนสัญชาติเป็นสิงคโปร์ และปัจจุบันอาศัยอยู่ในสิงคโปร์พร้อมครอบครัว
ฟอร์เรสต์ หลี่

ฟอร์เรสต์ หลี่ (อักษรโรมัน: Forrest Li) หรือ หลี่ เสี่ยวตง (李小冬) เป็นนักธุรกิจชาวสิงคโปร์ ผู้ก่อตั้งแพลตฟอร์มอีคอมเมิร์ซช้อปปี้ และบริษัทผลิตเกมGarena
ประวัติ.
หลี่เกิดเมื่อปี ค.ศ. 1977/78 ที่ประเทศจีน สำเร็จการศึกษาระดับปริญญาตรีด้านวิศวกรรมศาสตร์ที่มหาวิทยาลัยเซี่ยงไฮ้เจียวทง จากนั้นศึกษาต่อในสาขาบริหารธุรกิจระดับปริญญาโทที่มหาวิทยาลัยสแตนฟอร์ด
หลี่ได้ตั้งบริษัทการีนาขึ้นที่สิงคโปร์ในปี ค.ศ 2009 และตั้งบริษัทช้อปปี้ขึ้นเมื่อปี ค.ศ. 2015 ดำเนินการค้าขายออนไลน์ในประเทศมาเลเซีย ไทย ไต้หวัน อินโดนีเซีย เวียดนาม ฟิลิปปินส์ และบราซิล กิจการทั้งสองบริษัทเติบโตจนทำให้หลี่มีทรัพย์สินสุทธิมากถึง 1 พันล้านดอลลาร์สหรัฐในเดือนมีนาคม ค.ศ. 2019
หลี่แต่งงานแล้วและอาศัยอยู่ในสิงคโปร์ในปัจจุบัน
ปีเตอร์ ลิม

ปีเตอร์ ลิม (อักษรโรมัน: Peter Lim) หรือ หลิน หรงฝู (林榮福) เป็นนักธุรกิจและนักลงทุนชาวสิงคโปร์ ผู้มีชื่อเสียงกับจากการค้าหุ้นในตลาดหลักทรัพย์ ปัจจุบันเป็นนักลงทุนเอกชน ลงทุนในภาคธุรกิจน้ำมันปาล์มจนถึงยา ในปี ค.ศ. 2019 ได้รับการจัดอันดับจากนิตยสารฟอบส์ให้เป็นบุคคลที่ร่ำรวยที่สุดอันดับ 10 ของจีนด้วยมูลค่าทรัพย์สินสุทธิ 2.5 พันล้านดอลลาร์สหรัฐ
ลิมยังเป็นเจ้าของสโมสรฟุตบอลบาเลนเซีย และมีหุ้นอยู่ 40 เปอร์เซ็นต์ในสโมสรฟุตบอลซอลฟอร์ดซิตีในลีกทูของอังกฤษ
จรูญ วัฒนากร

จรูญ วัฒนากร (12 มีนาคม พ.ศ. 2462 - 28 กุมภาพันธ์ พ.ศ. 2529) เป็นอดีตสมาชิกสภาผู้แทนราษฎรจังหวัดราชบุรี 5 สมัย อดีตประธานคณะกรรมาธิการคมนาคม ในสภาผู้แทนราษฎรไทย ชุดที่ 11 อดีตผู้ร่วมก่อตั้งสหกรณ์โคนมหนองโพราชบุรี
ประวัติ.
จรูญ วัฒนากร เกิดเมื่อวันที่ 12 มีนาคม พ.ศ. 2462 สำเร็จการศึกษาระดับอนุปริญญา ทางนิติศาสตร์ จาก มหาวิทยาลัยธรรมศาสตร์และการเมือง
จรูญ ได้รับเลือกตั้งเป็นสมาชิกสภาผู้แทนราษฎรจังหวัดราชบุรีครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 ในสังกัดพรรคสหประชาไทย ซึ่งมีจอมพลถนอม กิตติขจร เป็นหัวหน้าพรรค และได้รับเลือกตั้งครั้งที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 สังกัดพรรคธรรมสังคม โดยนายจรูญ ได้รับแต่งตั้งเป็นประธานคณะกรรมาธิการคมนาคม ในสภาผู้แทนราษฎรชุดดังกล่าว
ต่อมาได้รับเลือกตั้งสมัยต่อมา คือ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 สังกัดพรรคชาติไทย การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 สังกัดพรรคสยามประชาธิปไตย (ในขณะนั้นยังไม่ได้จดทะเบียนพรรคการเมืองเนื่องจากยังไม่มีกฎหมายว่าด้วยพรรคการเมือง) ในเดือนมกราคม พ.ศ. 2526 ได้มีการจดทะเบียนพรรคสยามประชาธิปไตยขึ้นตามกฎหมายว่าด้วยพรรคการเมือง และนายจรูญ ได้รับตำแหน่งเป็นรองหัวหน้าพรรค แต่ต่อมานายจรูญได้ลงออกจาพรรคและลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคชาติไทย 
นายจรูญ วัฒนากร เป็นหนึ่งในผู้ร่วมก่อตั้งสหกรณ์โคนมหนองโพ โดยมีนายทวิช กลิ่นประทุม ส.ส.ราชบุรี เป็นจัดซื้อที่ดินทูลเกล้าฯ ถวายเพื่อเป็นสถานที่ก่อสร้างสหกรณ์โคนม และนายจรูญเป็นผู้ติดต่อหาผู้รับซื้อนมให้กับเกษตรกร
ถึงแก่อนิจกรรม.
จรูญ ถึงแก่อนิจกรรมในตำแหน่ง ส.ส.ราชบุรี เมื่อวันที่ 28 กุมภาพันธ์ พ.ศ. 2529 สิริอายุรวม 62 ปี และมีงานพระราชทานเพลิงศพ ณ เมรุวัดธาตุทอง เมื่อวันที่ 18 กุมภาพันธ์ พ.ศ. 2530
กีฬาปัญจกีฬาสมัยใหม่ในโอลิมปิกฤดูร้อน 2012

การแข่งขันปัญจกีฬาสมัยใหม่ในโอลิมปิกฤดูร้อน 2012 เป็นการแข่งขันกีฬาปัญจกีฬาสมัยใหม่ในโอลิมปิกฤดูร้อนครั้งที่ 31 ที่จัดขึ้นในกรุงลอนดอน สหราชอาณาจักร ระหว่างวันที่ 28 กรกฎาคม - 5 สิงหาคม พ.ศ. 2555 ณ Aquatics Centre, Copper Box, Greenwich Park มีการแข่งขันทั้งหมด 2 รายการ มีนักกีฬา 36 คนต่อรายการ
กีฬาเรือพายในโอลิมปิกฤดูร้อน 2012

การแข่งขันเรือพายในโอลิมปิกฤดูร้อน 2012 เป็นการแข่งขันกีฬาเรือพายในโอลิมปิกฤดูร้อนครั้งที่ 31 ที่จัดขึ้นในกรุงลอนดอน สหราชอาณาจักร ระหว่างวันที่ 28 กรกฎาคม - 5 สิงหาคม พ.ศ. 2555 ณ สนาม Eton Dorney มีการแข่งขันทั้งหมด 14 รายการ
กีฬายิงปืนในโอลิมปิกฤดูร้อน 2012

การแข่งขันยิงปืนในโอลิมปิกฤดูร้อน 2012 เป็นการแข่งขันกีฬายิงปืนในโอลิมปิกฤดูร้อนครั้งที่ 31 ที่จัดขึ้นในกรุงลอนดอน สหราชอาณาจักร ระหว่างวันที่ 28 กรกฎาคม - 6 สิงหาคม พ.ศ. 2555 ณ สนาม Royal Artillery Barracks มีการแข่งขันทั้งหมด 15 รายการ